**DRAGI PĂRINȚI,**

 În anul școlar 2022-2023 în Grădinița ”Mărțișor” vom avea:

1 grupă cu program normal,

2 grupe mici cu program prelungit,

2 grupe mijlocii cu program prelungit și

3 grupe mari cu program prelungit.

 Ocuparea locurilor libere, după etapa de reînscriere, se va realiza în ordinea descrescătoare a grupelor de vârstă, respectiv:

grupa mare (copii care au 5 ani împliniți la 31.08.2022),

grupa mijlocie (copii care au 4 ani împliniți la 31.08.2022)

grupa mică (copii care au 3 ani împliniți la 31.08.2022).
 **După etapa de reînscriere sunt libere:**

* **Grupa mică –** 40 locuri
* **Grupa mijlocie -** 2 locuri
* **Grupa mare (PP) -** 2 locuri
* **Grupa mare (PN)-** 10 locuri

**Program de înscrieri** : **Luni, Miercuri, Joi, Vineri 9,00-14,00**

 **Marțea 9,00-17,00.**

 **Zilele de 1 iunie și 13 iunie sunt zile libere!**

 **ETAPA I DE ÎNSCRIERE 30.05 – 15.06.2022**

1. **COLECTAREA CERERILOR DE INSCRIERE 30.05 – 10.06.2022 (ora 12)**

În perioada 30.05 – 10.06.2022 părinții copiilor vor depune la sediul unității a solicitările de înscriere și documentele aferente( conform Procedurii de înscriere)

1. **PROCESAREA CERERILOR DE ÎNSCRIERE 14.06 -15.06.2022**

După închiderea perioadei de colectare a cererilor de înscriere, unitatea de învățământ va analiza dosarele/ cererile depuse și vor afișa listele cu copiii admiși/respinși, precum și numărul locurilor libere, unde este cazul.

Unitățile de învățământ preșcolar care nu mai au locuri disponibile după prima etapa, NU pot primi cereri tip de înscriere pentru etapa a doua.

**ETAPA a II a DE INSCRIERE 16.06 – 30.06.2022**

1. **COLECTAREA CERERILOR DE INSCRIERE 16.06 – 24.06.2022**

În perioada  16.06 – 24.06.2022, părinții/tutorii/ reprezentanții legali ai copiilor care nu au fost cuprinși într-o unitate de învățământ preșcolar sau cu grupe de preșcolari în prima etapă de înscriere sau care nu au participat la această etapă, solicită înscrierea la o unitate de învățământ cu nivel preșcolar care are locuri libere.

Toate informațiile, declarate în cererea de solicitare a înscrierii, documentele anexate vor fi verificate de membrii comisiei de înscriere a unității de învățământ.

1. **PROCESAREA CERERILOR DE ÎNSCRIERE 27.06 – 30.06.2022**

După închiderea perioadei de colectare a cererilor de înscriere, în toate unitățile de învățământ preșcolar unde au existat locuri disponibile, comisiile de înscriere vor analiza dosarele/ cererile depuse și vor afișa listele finale.

!!! NUMAI în cadrul acestei etape, după cuprinderea tuturor copiilor care împlinesc vârsta de 3 ani la data de 31.08.2022 și după cuprinderea  solicitărilor pentru grupa mică, vor putea fi înscriși, în limita locurilor disponibile și copii cu vârsta cuprinsa între 2 si 3 ani.

**Criterii de departajare**

Dacă numărul înscrierilor la grădiniță, la grupele mici, pentru anul școlar 2022-2023, va fi mai mare decât cel al locurilor libere, se vor aplica criterii de departajare:

**GENERALE:**

–  existența unui document care dovedește că un copil este orfan de ambii părinți (situația copilului care provine de la o casă de copii/un centru de plasament/plasament familial se asimilează situației copilului orfan de ambii părinți);

– existența unui document care dovedește că un copil este orfan de un singur părinte;

– existența unui frate/a unei surori înmatriculat/înmatriculate în unitatea de învățământ respectivă;

– existența unui document medical eliberat de medicul specialist/certificat de orientare școlară și profesională/certificat de încadrare în grad de handicap a copilului.

**SPECIFICE**:

|  |  |  |
| --- | --- | --- |
| NR.CRT. | CRITERIUL SPECIFIC | LISTA DOCUMENTELOR CARE SĂ DOVEDEASCĂ ÎNDEPLINIREA CRITERIULUI |
| 1. | Domiciliul în proximitatea unității de învățământ. | Copie CI/BI părinți |
| 2. | Locul de muncă al părinților situat în apropierea unității de învățământ. | Adeverință salariat |
| 3. | Frate/soră înmatriculat/ă la școală în apropierea unității de învățământ. | Adeverință școală |

**ACTE NECESARE PT.ÎNSCRIEREA LA GRĂDINIŢĂ AN ȘCOLAR 2022 – 2023**

–Cerere de înscriere ( SE PRIMEȘTE DE LA GRĂDINIȚĂ).

- Copie certificat de naștere copil;
- Copie CI părinte/tutore/reprezentant legal;
- Hotărâre judecătorească (dacă este cazul);
- Declarația-acord de înscriere la unitatea solicitată semnată de ambii părinți/tutore/reprezentant legal

- Adeverință de salariat

- Fișă medicală completată de către medicul de familie

- Aviz ISMB pentru copiii care nu vor fi înscriși la clasa pregătitoare în anul școlar 2022-2023, din motive medicale

- Documentele care dovedesc îndeplinirea criteriilor de departajare generale sau specifice.

!!!**Documentele vor fi puse într-un dosar de plastic, în folie de protecție.**

**!!! VĂ RUGĂM SĂ AVEȚI CODUL POȘTAL AFERENT ADRESEI (**trebuie completat pe cerere)